Source: https://www.zakonypreludi.sk/print/zz/1949-161/znenie-19491206.htm
Timestamp: 2020-02-22 01:53:49+00:00

Document:
161/1949 Zb. Zákon o úprave niektorých finančných pomerov ďalších národných podnikov | Znenie 06.12.1949
Zákon č. 161/1949 Zb.Zákon o úprave niektorých finančných pomerov ďalších národných podnikov
https://www.zakonypreludi.sk/zz/1949-161
(v znení č. 246/1949 Zb.)
Platnosť od 30.06.1949 do30.06.1950
Účinnosť od 06.12.1949 do30.06.1950
Znenie 06.12.1949
zo dňa 15. júna 1949
o úprave niektorých finančných pomerov ďalších národných podnikov.
zákona zo dňa 28. apríla 1948, č. 118 Sb., o organizácii veľkoobchodnej činnosti a o znárodnení veľkoobchodných podnikov,
zákona zo dňa 28. apríla 1948, č. 120 Sb., o znárodnení obchodných podnikov s 50 alebo viac činnými osobami,
zákona zo dňa 5. mája 1948, č. 122 Sb., o organizácii a znárodnení cestovných kancelárii, a
zákona zo dňa 5. mája 1948, č. 124 Sb., o znárodnení niektorých hostinských a výčapníckych podnikov a ubytovacích zariadení.
(2) Vláda vymedzí nariadením pre jednotlivé druhy národných podnikov uvedené v odseku 1 so zreteľom na ich povahu pojem kmeňového imania odchýlne od príslušných ustanovení zákona č. 51/1948 Sb.
Pri národných podnikoch vymenovaných v odseku 1 sa kmeňové imanie určuje týmito činiteľmi:
a) pri podnikoch, ktorých činnosť záleží v nákupe a predaji tovaru, bilančnou hodnotou investičného majetku zvýšenou o hodnotu časti normálneho skladu tovaru v podniku, určenou podľa smerníc uvedených v odseku 2;
b) pri podnikoch, ktorých činnosť záleží v obstarávaní služieb a dodávaní výkonov, bilančnou hodnotou investičného majetku.
Výšku kmeňového imania jednotlivých národných podnikov určí minister vnútorného obchodu po dohode s ministrom financií na návrh národného podniku. Minister vnútorného obchodu vydá po dohode s ministrom financií smernice pre vypracovanie návrhov na úpravu kmeňového imania, v ktorých najmä určí spôsob, akým sa ustanoví normálny sklad tovaru v podniku, so zreteľom na jeho plánovanú tržbu a v percentách časť hodnoty normálneho skladu, ktorá má byť krytá kmeňovým imaním.
(3) V smysle zákona č. 51/1948 Sb. ministrom, do pôsobnosti ktorého vec patrí, je - čo sa týka podnikov uvedených v odseku 1 - minister, ktorému prislúcha podniky zriaďovať.
(1) Národné podniky, na ktoré sa vzťahuje ustanovenie čl. I, ods. 1, odvádzajú prebytky svojich výťažkov Fondu znárodneného hospodárstva, zriadenému podľa § 9 dekrétu prezidenta republiky zo dňa 24. októbra 1945, č. 100 Sb., o znárodnení baní a niektorých priemyslových podnikov.
(2) Ustanovenia § 15 zákona č. 118/1948 Sb., § 10 zákona č. 120/1948 Sb., § 11 zákona č. 122/1948 Sb. a § 13 zákona č. 124/1948 Sb. sa zrušujú.
Ustanovenie § 13, ods. 2 zákona zo dňa 20. júla 1948, č. 181 Sb., o organizácii peňažníctva, sa mení a zneje:
„(2) Banky - národné podniky odvádzajú Fondu znárodneného hospodárstva prebytky svojich výťažkov po potrebnej dotácii rezevrného fondu, po odvode sumy prislúchajúcej jednotnému fondu pracujúcich a po odčítaní súm, ktoré určí minister financií pre osobitné účely peňažníctva."
Ustanovenie § 9 dekrétu prezidenta republiky zo dňa 24. októbra 1945, č. 103 Sb., o znárodnení súkromných poisťovní, sa mení a zneje:
„Poisťovne - národné podniky odvádzajú Fondu znárodneného hospodárstva prebytky svojich výťažkov po potrebnej dotácii fondov poišťovní, po odvode sumy prislúchajúcej jednotnému fondu pracujúcich a po odčítaní súm, ktoré určí minister financií pre účely poisťovníctva a jeho zábrannej a ochrannej činnosti."
Tento zákon nadobúda účinnosť dňom 1. januára 1949; vykoná ho minister financií po dohode so zúčastnenými ministrami.

References: § 9
 § 15
 § 10
 § 11
 § 13
 § 13
 § 9